Návrh
Uznesenie vlády Slovenskej republiky
č. ...
z ...

k materiálu návrh na uzatvorenie Zmluvy o európskom spolupracujúcom štáte medzi Slovenskou republikou a Európskou vesmírnou agentúrou  

Číslo materiálu:		
Predkladateľ:	minister školstva, vedy, výskumu a športu Slovenskej republiky 
 	
Vláda
A. 	súhlasí 
 
A. 1. 	 
s uzavretím Zmluvy o európskom spolupracujúcom štáte medzi Slovenskou republikou a Európskou vesmírnou agentúrou (ďalej len „zmluva“), 

 

 
A. 2. 	s tým, že jej zmluva nebude po podpise znovu predložená;  
 	
B. 	odporúča 
prezidentovi SR  
B. 1. 	splnomocniť ministra školstva, vedy, výskumu a športu a ako alternáta štátneho tajomníka Ministerstva školstva, vedy, výskumu a športu SR alebo veľvyslanca SR v Paríži na podpis zmluvy s výhradou ratifikácie,  

 
B. 2. 	ratifikovať podpísanú zmluvu po vyslovení súhlasu Národnej rady SR,  

Národnej rade SR  
B. 3. 	vysloviť súhlas so zmluvou a rozhodnúť, že ide o zmluvu, ktorá má podľa čl. 7 ods. 5 Ústavy SR prednosť pred zákonmi;  
 	
C. 	poveruje 
predsedu vlády 

C. 1. 	predložiť zmluvu po jej podpise Národnej rade SR na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi,  

ministra školstva, vedy, výskumu a športu 

C. 2. 	odôvodniť návrh na vyslovenie súhlasu so zmluvou v Národnej rade SR;  
 	
D. 	ukladá 
ministrovi školstva, vedy, výskumu a športu 

 
D. 1. 	požiadať podpredsedu vlády a ministra zahraničných vecí a európskych záležitostí SR vykonať príslušné opatrenia spojené s nadobudnutím platnosti zmluvy, 

 	

D. 2. 	požiadať podpredsedu vlády a ministra zahraničných vecí a európskych záležitostí SR zabezpečiť uverejnenie zmluvy v Zbierke zákonov Slovenskej republiky,  

Vykonajú: 	minister školstva, vedy, výskumu a športu 
podpredseda vlády a minister zahraničných vecí a európskych záležitostí 
podpredseda vlády a minister financií 
 	
Na vedomie: 	prezident SR 
predseda Národnej rady SR